PATVIRTINTA

 Kėdainių „Atžalyno“ gimnazijos

 direktoriaus 2021 m. rugsėjo 22 d.

 įsakymu Nr.V-89

**KĖDAINIŲ „ATŽALYNO“ GIMNAZIJOS MOKYMOSI PAGALBOS TEIKIMO MOKINIAMS ORGANIZUOJANT KONSULTACIJAS TVARKOS APRAŠAS**

 **I SKYRIUS**

 **BENDROSIOS NUOSTATOS**

1. Kėdainių „Atžalyno“ gimnazijos (toliau - Gimnazijos) mokymosi pagalbos teikimo organizuojant konsultacijas tvarkos aprašas (toliau - Aprašas) nustato pagalbos mokiniams organizuojant konsultacijas teikimo principus, tikslą, uždavinius, formas, gavėjus, teikėjus bei konsultacijų organizavimą.

2. Aprašas parengtas vadovaujantis: Gerosios mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „ Dėl gerosios mokyklos koncepcijos patvirtinimo“; 2021–2022 ir 2022–2023 mokslo metų pagrindinio ir vidurinio ugdymo programų bendraisiais ugdymo planais, patvirtintais LR Švietimo ir mokslo ministro 2021 m. gegužės 3 d. įsakymu Nr. V-688 „Dėl 2021–2022 ir 2022–2023 mokslo metų pagrindinio ir vidurinio ugdymo programų bendrųjų ugdymo planų patvirtinimo“, Lietuvos Respublikos švietimo, mokslo ir sporto ministro 2021 m. vasario 8 d. įsakymu Nr. V-208 „Dėl konsultacijų mokiniams, patiriantiems mokymosi sunkumų finansavimo 2021 metais tvarkos aprašo patvirtinimo ir lėšų skyrimo savivaldybėms ir valstybinėms mokykloms“, Gimnazijos mokinių mokymosi pasiekimų ir pažangos vertinimo aprašu patvirtintu Gimnazijos direktoriaus 2021 m. birželio 17 d. įsakymu Nr. V-57 „Dėl mokinių mokymosi pasiekimų ir pažangos vertinimo aprašo patvirtinimo“.

 **II SKYRIUS**

 **KONSULTACIJŲ ORGANIZAVIMO TIKSLAS, UŽDAVINIAI IR PRINCIPAI**

3. Tikslas – veiksmingai padėti mokiniui mokytis, įveikiant jam identifikuotus mokymosi sunkumus, užtikrinti veiksmingą gabiųjų mokinių ugdymąsi.

4. Uždaviniai:

4.1. stebėti, analizuoti ir laiku identifikuoti kylančius mokinių mokymosi sunkumus ir teikti pagalbą;

4.2. padėti pastangas rodantiems mokiniams šalinti susidariusias mokomojo dalyko spragas;

4.3. suteikti galimybę gabiems mokiniams giliau nagrinėti mokomąją medžiagą, ruoštis olimpiadoms, konkursams;

4.4. teikti pagalbą mokiniams patyrusiems mokymosi sunkumų COVID-19 pandemijos metu;

4.5. telkti švietimo pagalbos specialistus, mokytojus, tėvus (globėjus, rūpintojus) bendradarbiauti, organizuojant mokymosi pagalbos konsultacijas ir vertinant jų poveikio analizę.

5. Konsultacijų teikimo principai:

5.1. lygios galimybės – kiekvienam mokiniui užtikrinamas pagalbos prieinamumas;

5.2. visuotinumas – pagalba teikiama visiems mokyklos mokiniams, kuriems jos reikia;

5.3. individualumas – pagalba teikiama atsižvelgiant į konkretaus mokinio problemas;

5.4. veiksmingumas – mokymosi pagalba turi būti suteikiama laiku ir atitikti mokinio mokymosi galia

**III SKYRIUS**

 **KONSULTACIJŲ GAVĖJAI, TEIKĖJAI**

6. Mokymosi pagalbos gavėjai:

6.1. mokiniai, kurių pasiekimų lygis (vieno ar kelių dalykų) žemesni, nei numatyta Pagrindinio ir Vidurinio ugdymo bendrosiose programose, ir mokinys nedaro pažangos;

6.2. mokiniai, turintys mokymosi sunkumų: gavę nepatenkinamus įvertinimus už atsikaitomuosius darbus, patyrę mokymosi sunkumo dėl COVID-19 pandemijos metu nuotolinio ugdymo;

6.3. mokiniai dėl ligos ar kurį priežasčių (pateisinamų) praleidę dalį pamokų;

6.4. mokiniai, kurie siekia domėtis pasirinkta mokymosi sritimi ir rengiasi olimpiadoms, konkursams;

6.5. kiti mokiniai, kuriems dėl įvairių priežasčių reikalinga individualizuota mokymosi pagalba.

7. Mokymosi pagalbos teikėjai :

7.1. mokiniams konsultacijas teikia dalyko mokytojas, pritaikydamas tinkamas mokymo(si) užduotis, metodikas;

7.2. pagalbos mokiniui specialistai (socialinis pedagogas, psichologas);

7.3. už ugdymą atsakingas direktoriaus pavaduotojas ugdymui, skyriaus vedėjas.

8. Mokymosi pagalbos gali prašyti pats mokinys, mokinio tėvai (globėjai, rūpintojai), rekomenduoti dalyko mokytojai, klasės vadovas.

**IV SKYRIUS**

 **KONSULTACIJŲ ORGANIZAVIMAS**

9. Gimnazijoje organizuojamos ilgalaikės ir trumpalaikės konsultacijos.

10. Ilgalaikės konsultacijos, trunkančios ne mažiau kaip vieną akademinę valandą, organizuojamos šioms mokinių grupėms:

10.1. gabiems mokiniams, kurių pasiekimai yra aukštesnio lygio arba jie ruošiasi dalyvauti dalyko olimpiadose, konkursuose.

10.1. I-II gimnazijos klasių mokiniams kurių lietuvių k. ir matematikos pasiekimų lygis yra žemesnis nei Pagrindinio ugdymo bendrosiose programose, ir mokinys nedaro pažangos;

10.2. IV-ųjų klasių mokiniams prieš egzaminus;

10.3. Konsultacijų dažnumą numato dalyką dėstantis mokytojas, aptaręs su mokiniu konsultacijų poreikio pobūdį.

10.4. Sudaromas ilgalaikių konsultacijų tvarkaraštis. Konsultavimo laikas pasirenkamas, atsižvelgiant į mokytojo darbo grafiką ir mokinių pamokų tvarkaraštį.

10.5. Mokinių konsultavimo grafikas, nurodant kabinetą, konsultacijos laiką, suderinamas su kuruojančiu direktoriaus pavaduotoju ugdymui iki kiekvieno pusmečio pradžios, tvirtinamas direktoriaus įsakymu. Pasikeitus konsultavimo valandų laikui, koreguojamas konsultavimo grafikas.

10.6. Suderintas mokinių konsultavimo grafikas skelbiamas kabinetuose ir gimnazijos internetiniame puslapyje. Mokinių tėvai (globėjai, rūpintojai) informuojami TAMO dienynu.

10.7. Mokinių konsultacijų lankomumas fiksuojamas Office 365 debesyje sukurtame „Konsultacijų apskaitos dienyne“.

11. Visų dalykų (išskyrus, dorinį, meninį ir fizinį ugdymą) teikiamos trumpalaikės konsultacijos:

11.1. jei mokinys praleido dalį pamokų dėl ligos;

11.2. gavusiems nepatenkinamus įvertinimus už atsikaitomuosius darbus;

11.3. gavusiems kelis iš eilės nepatenkinamus kurio nors dalyko įvertinimus;

11.4. praradimams kompensuoti, patyrusiems mokymosi sunkumų dėl COVID-19 ligos.

12. Konsultacijos organizuojamos pagal poreikius su mokiniu sutartu laiku.

**V SKYRIUS**

**BAIGIAMOSIOS NUOSTATOS**

12. Aprašas tvirtinamas direktoriaus įsakymu.

13. Aprašas gali būti keičiamas, pasikeitus teisės aktams.

\_\_\_\_\_\_\_\_\_\_\_\_\_\_\_\_